**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2014 M. RUGSĖJO 15 D. SPRENDIMO NR. T2-202 „DĖL KAINŲ UŽ ATLYGINTINAI TEIKIAMAS PASLAUGAS, VYKDANT MENINIO UGDYMO PROGRAMĄ KLAIPĖDOS VYDŪNO GIMNAZIJOJE, PATVIRTINIMO“ PAKEITIMO“ PROJEKTO**

**1.Sprendimo projekto esmė, tikslai ir uždaviniai.**

Sprendimo projektas paruoštas, siekiant pakeisti Klaipėdos miesto savivaldybės tarybos 2014 m. rugsėjo 15 d. sprendimą Nr. T2-202 „Dėl kainų už atlygintinai teikiamas paslaugas, vykdant meninio ugdymo programą Klaipėdos Vydūno gimnazijoje, patvirtinimo“.

Uždaviniai: 1. Patikslinti atlyginimo dydį už papildomai teikiamas paslaugas Vydūno gimnazijoje; 2. Numatyti galimybę atleisti nuo atlygintinai teikiamų paslaugų šeimas, gaunančias socialinę paramą.

**2. Projekto rengimo priežastys ir kuo remiantis parengtas sprendimo projektas.**

Į miesto savivaldybės administracijos Ugdymo ir kultūros departamento Švietimo skyrių kreipėsi Vydūno gimnazijos bendruomenė, prašydama numatyti galimybę atleisti nuo mokesčio už atlygintinai teikimas paslaugas šeimas, gaunančias socialinę paramą. Tokia praktika buvo taikoma anksčiau, tai yra iki 2014 m. rugsėjo mėnesio. Keičiant mokestį už papildomai teikiamas paslaugas iš litų į eurus, šis buvo perskaičiuotas euro centų tikslumu. Atsižvelgiant į šią aplinkybę, o taip pat į padidėjusį mokytojų darbo užmokestį, prašoma pakeisti atlyginimo dydį už teikiamas paslaugas taip:

1-4 klasėse – vietoje 18 Eur 83 ct į 20 Eur;

5-8 klasėse – vietoje 15 Eur 93 ct į 17 Eur;

9-12 klasėse – vietoje 7 Eur 24 ct į 8 Eur.

Atlyginimo suapvalinimas iki eurų tikslumo bus patogesnis mokinių tėvams ir palengvins gaunamų lėšų apskaitą.

**3. Kokių rezultatų laukiama.**

Klaipėdos Vydūno gimnazijoje besimokantys vaikai iš socialiai remtinų šeimų bus atleisti nuo atlyginamai teikiamų paslaugų mokesčio, taip pat mokytojams bus garantuotas atlyginimas už papildomai teikiamas paslaugas.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vidutiniškai pedagogų darbo užmokestis padidės maždaug 5 %, todėl atitinkamai pagal atskiras klasių grupes mokestis už papildomai teikiamas paslaugas perskaičiuotas , jį padidinant 5 % ir suapvalinant iki eurų tikslumo.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus užtikrintas papildomai teikiamų paslaugų prieinamumas vaikams iš socialinę paramą gaunančių šeimų, taip pat bus užtikrintas darbo užmokesčio fondas pedagogams, teikiantiems papildomas paslaugas, palengvės tėvų įmokų finansinė apskaita. Neigiamos pasekmės – nenumatomos.

PRIDEDAMA:

1. Teisės akto, nurodyto sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2014 m. rugsėjo 15 d. sprendimo Nr. T2-202 „Dėl kainų už atlygintinai teikiamas paslaugas, vykdant meninio ugdymo programą Klaipėdos Vydūno gimnazijoje“ lyginamasis variantas**,** 1 lapas.

3. Vydūno gimnazijos direktoriaus 2015 m. gruodžio 8 d. raštas Nr. SI-137 „Dėl mokesčių už atlygintiną veiklą Vydūno gimnazijoje“, 1 lapas.

Švietimo skyriaus vedėja Laima Prižgintienė